# Andaja (grupė)

### Straipsnis iš Vikipedijos, laisvosios enciklopedijos.

Andaja
Vaizdas:Andaja 2006.jpg
Kilmė | Vilnius, Lietuva
Šalis | {{{šalis}}}
Aktyvumo metai | 2002 – dabar
Žanras(-ai) | Pagan/Black metal
Įrašų kompanija(-os) | Dangus
Nariai | Leonardas Marozas Marius Kačiulis Edvardas Jakubauskas Gediminas Gaidulis Mantas „Galas“ Galinis
Buvę nariai | Andrius Matulevičius

Andaja – Pagan/Black metal grupė iš Vilniaus.

## [taisyti] Nariai

- Leonardas Marozas (klavišiniai, vokalas)
- Marius Kačiulis (gitara)
- Edvardas Jakubauskas (bosinė gitara)
- Gediminas Gaidulis (gitara)
- Mantas „Galas“ Galinis (būgnai)

## [taisyti] Biografija

Andaja kilo iš varėniškių grupės Sacro Silvas, kurios gitaristas/vokalistas „Galas“ persikėlė į Vilnių ir su naujais bendraminčiais prikėlė grupę jau nauju pavadinimu. Andajos nariams nekilo abejonių dėl grupės koncepcijos – praktiškai visi jie groję įvairiose juodosios muzikos grupėse, tad nutarė kurti pagoniško metalo melodijas, menančias didingus senovės laikus.

Grupė pavadinimas kilo nuo senovės lietuvių likimo, baimės, liūnų ir raistų deivės Andajos. Andajos muzikos prasmine ašimi yra prigimtinė baltiška pasaulėžiūra, – dainose vyrauja pagarba Gamtai, savo tautai, protėvių žygiams ir neapykanta bedvasei moderniųjų laikų ideologijai.

2003 metais kolektyvas tapo naujokų festivalio „Naujas Kraujas“ nugalėtojais ir buvo išrinktas geriausia metų ekstremaliosios muzikos grupe. Jos kūrybą netrukus išgirdo ir alternatyvios muzikos festivalių publika Lietuvoje, Latvijoje ir Estijoje. 2005 metų pabaigoje koncertinę grupės veiklą netikėtai pristabdė keistomis aplinkybėmis patirta vokalisto Levo trauma, tačiau nežiūrint to po metų grupė išleidžia debiutinį albumą „Iš atminties“ ir surengiamas galingas jo pristatymo koncertas. Koncerte pasirodo ir Andajos sudėtį sustiprinęs antras gitaristas Gediminas iš sostinės black metalo komandos Stone's Lament.

Pirmąjį grupės įrašą išleistą 2006 metais sudaro septyni juodmetalio kūriniai, kuriuose skamba sunkūs gitarų ir mušamųjų ritmai persipintys su sodriais klavišinių pasažais ir melodingomis aranžuotėmis. Įvairus, nestandartinis dainavimas pasakoja magiškas sakmes, pilnas galybės ir skausmo, – šie archetipų proveržiai skverbiasi į pasąmonę, prikeldami sielose teberusenančią aukurų ugnį ir protėvių pasaulėjautą dabarčiai.

Albumo pavadinimas „Iš atminties“ susijęs su deivės Andajos idėja: „Iš pelkių ir liūnų, iš necivilizuotų laukinių vietų mus pasiekia pamirštas pajutimas. Tai prisikelianti deivė, kuri tebesaugo tai, kas nekinta laike, kas svarbiausia. Tai duoklė visų mūsų didingai praeičiai, Tautos Dvasiai, tikėjimui, baltiškam paveldui, kuris glūdi giliai atmintyje,“ – sako grupės nariai.

## [taisyti] Diskografija

### [taisyti] Albumai

- Iš atminties (2006)

## [taisyti] Nuorodos

- Oficialus Andaja puslapis
- Andajos leidybos kompanijos puslapis

Rodomas puslapis "http://lt.wikipedia.org../../../a/n/d/Andaja_%28grup%C4%97%29.html"

Kategorija: Lietuvos metalo atlikėjai

##### Views

- Straipsnis
- Aptarimas
- Dabartinė versija

##### Paieška